b'\n_START_ARTICLE_\nPont Royal\n_START_PARAGRAPH_\nPont Royale on Pariisissa sijaitseva silta, joka ylitt\xc3\xa4\xc3\xa4 Seine-joen. Silta on kolmanneksi vanhin Pariisin kaupungin alueella oleva silta. Sit\xc3\xa4 vanhempia ovat vain Pont Neuf ja Pont Marie. _NEWLINE_Silt\xc3\xa4 yhdist\xc3\xa4\xc3\xa4 Seinen oikean rannan Louvren linnan etel\xc3\xa4isen siiven ns. Flore-paviljongin kohdalla vasempaan rantaan ja siell\xc3\xa4 sijaitsevat rue du Bacin ja rue de Beaunen alkupisteet. _NEWLINE_Rakennelma muodostuu viidest\xc3\xa4 t\xc3\xa4ysimittaisesta holvikaaresta. Lis\xc3\xa4ksi sen rakanteisiin on merkitty veden korkeuden mittari, josta voidaan seurata Seinejoen vedennousun korkeutta.\n_START_SECTION_\nHistoria\n_START_PARAGRAPH_\nVuonna 1632 Urakoitsija Pidou toteutti rahoittaja Barbierlle puisen siltarakennelman samalla paikalla kuin nykyinen silt\xc3\xa4 sijaitsee. Silta nimettiin Anna It\xc3\xa4valtalaisen mukaan pyh\xc3\xa4n Annan sillaksi tai toisaalta nimen\xc3\xa4 oli my\xc3\xb6s punainen silta, joka tuli sillan v\xc3\xa4rin mukaan. Silta korvasi vanhan lossin, jonka mukaan rue de Bac on saanut nimens\xc3\xa4. Lossi oli v\xc3\xa4litt\xc3\xa4nyt liikennett\xc3\xa4 vuodesta 1650 alkaen. _NEWLINE_Uusi silta oli rakenteiltaan heikko ja sit\xc3\xa4 piti kunnostaa ensimm\xc3\xa4ist\xc3\xa4 kertaa jo vuonna 1649 ja sittemmin se rakennettiin uudelleen tulipalon j\xc3\xa4lkeen 1654. Vuonna 1656 Seinejoen tulvat veiv\xc3\xa4t sillan menness\xc3\xa4\xc3\xa4n. Silta rakennettiin uudelleen 1660 ja sit\xc3\xa4 vahvistettiin 1673. J\xc3\xa4lleen vuonna 1684 tulvat veiv\xc3\xa4t sillan menness\xc3\xa4\xc3\xa4n, ja Madame de S\xc3\xa9vign\xc3\xa9n mukaan kahdeksan sillan kaarta tuhoutui._NEWLINE_Lopultakin vuosina 25. lokakuuta 1685 ja 13. kes\xc3\xa4kuuta 1689 v\xc3\xa4lisen\xc3\xa4 aikana se korvattiin kivest\xc3\xa4 rakennetulla sillalla. Sillan rakennuskustannuksista vastasi kokonaisuudessaan kuningas Ludvig XIV, joten silta nimettiin h\xc3\xa4nen mukaansa kuninkaalliseksi sillaksi (Pont Royale). Sillan rakentajina toimivat Jacques Gabriel, Jules Hardouin-Mansart sek\xc3\xa4 Fran\xc3\xa7ois Romain. Silta toimi 1700-luvulla mit\xc3\xa4 erilaisimpien tapahtumien pitopaikkana. _NEWLINE_Vallankumouksen j\xc3\xa4lkeen sillan nimeksi tuli Kansallinen silta (Pont National) sek\xc3\xa4 sittemmin Tuileries\xe2\x80\x99n silta (Pont des Tuileries). Sillalle Napoleon sijoitti my\xc3\xb6s Tuileries\xe2\x80\x99n linnaa puolustavat kanuunansa, siell\xc3\xa4 sijaitsivat kansalliskokous sek\xc3\xa4 Maximilien de Robespierren johtama Yleisen hyv\xc3\xa4n valiokunta (Comit\xc3\xa9 de salut public). _NEWLINE_Siltaa korjattiin vuosina 1859 ja 1939. Se on Ranskassa luokiteltu historialliseksi monumentiksi kuten my\xc3\xb6s kaksi vanhempaa siltaa.'